SL Uradni list Evropske unije C 160/19

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2009/C 160/08

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„IRPINIA – COLLINE DELL’UFITA“

ES št.: IT-PDO-0005-0500-28.09.2005

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Ministero delle Politiche Agricole e Forestali

Naslov:

Via XX Settembre n. 20 00187 ROMA ITALIA

Tel. +39 0646655104

Faks +39 0646655306

E-naslov: saco7@politicheagricole.it

2. Vlagatelj:

Naziv: Consorzio di Produzione e Valorizzazione Olio Extra Vergine d’Irpinia «Irpinia — Colline dell’Ufita»

Naslov:

Vico Lapronia, 8 83031 Ariano Irpino (AV) ITALIA

Tel. +39 0825824955

Faks +39 0825824955

E-naslov: info@coprovoli.com

Sestava: proizvajalci/predelovalci ( X ) drugo ( )

3. Vrsta proizvoda:

Skupina 1.5 – Olja in masti – ekstra deviško oljčno olje

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1. Ime:

„Irpinia – Colline dell’Ufita“

4.2. Opis:

Ob dajanju na trg za porabo ima ekstra deviško oljčno olje „Irpinia – Colline dell’Ufita“ ZOP naslednje fizikalne, kemične in organoleptične lastnosti:

barva: od slamnato rumene do bolj ali manj izrazito zelene;

Organoleptične lastnosti: Deskriptor Povprečje (1) Napake 0 Sadni okus 3-6 Grenkost 2-6 Pikantnost 2-6 Paradižnik 2-5

Kemično-fizikalne lastnosti: kislost %: 0,5 ali manj; vrednost peroksidov mEq O2/kg: 10 ali manj; spektrometrija UV K232: 2,2 ali manj; spektrometrija UV K270: 0,2 ali manj; spektrometrija Delta K: 0,01 ali manj; polifenoli skupaj: najmanj 100 p.p.m.

4.3. Geografsko območje:

Proizvodno območje zaščitene označbe porekla „Irpinia – Colline dell’Ufita“ zajema upravno ozemlje naslednjih občin v pokrajini Avellino, v deželi Kampaniji: Ariano Irpino, Bonito, Carife, Casalbore, Castel Baronia, Castelfranci, Flumeri, Fontanarosa, Frigento, Gesualdo, Greci, Grottaminarda, Lapio, Luogosano, Melito Irpino, Mirabella Eclano, Montaguto, Montecalvo Irpino, Montefusco, Montemiletto, Paternopoli, Pietradefusi, San Nicola Baronia, San Sossio Baronia, Sant’Angelo all’Esca, Savignano Irpino, Scampitella, Sturno, Taurasi, Torella dei Lombardi, Torre le Nocelle, Trevico, Vallata, Vallesaccarda, Venticano, Villamaina, Villanova del Battista in Zungoli.

4.4. Dokazilo o poreklu:

Vsaka stopnja proizvodnega postopka se spremlja in za vsako se vodi register vhodnih in izhodnih proizvodov, s čimer se zagotavlja sledljivost. Poleg tega se sledljivost zagotavlja tudi z vpisom katastrskih zemljišč, kjer poteka proizvodnja, ter proizvajalcev, mlinarjev in polnilcev v ustrezne registre, ki jih vodi nadzorni organ, ter s prijavo proizvedenih količin nadzornemu organu. Nadzorni organ preverja vse fizične in pravne osebe, vpisane v registre, v skladu s specifikacijo proizvoda in zadevnim načrtom spremljanja.

4.5. Metoda pridobivanja:

Ekstra deviško oljčno olje „Irpinia – Colline dell’Ufita“ ZOP se pridobiva iz oljk, gojenih v nasadih, ki jih v okviru proizvodnje sestavljajo naslednje sorte: „Ravece“ v obsegu najmanj 60 %, „Ogliarola“, „Marinese“, „Olivella“, „Ruveia“, „Vigna della Corte“ posamezno ali skupno v obsegu največ 40 %; morda še „Leccino“ in „Frantoio“ v obsegu največ 10 %. Pri gnojenju se dovoli uporaba organskih in/ali sintetičnih gnojil. Pri obdelavi prsti se vrhnja plast mehanično obdela, kar je koristno tudi za zatiranje plevela. Dovoljeno je zatravljenje. Oljčni nasadi običajno obstanejo na suhih tleh, čeprav je v posebno sušnih letih dovoljeno namakanje kot pomožni ukrep. Pesticidno obdelavo je treba izvajati v skladu s pravili o integriranem varstvu rastlin, ki jo je izdala dežela Kampanija. Obiranje se opravi ročno, lahko pa tudi strojno, pod pogojem, da med opravilom oljke ne ležijo na tleh. V vsakem primeru je treba uporabiti mreže ali druge pripomočke za lovljenje, prepovedano pa je pobiranje oljk, ki so naravno padle na tla ali v stalne mreže. Prepovedana je uporaba kemičnih izdelkov, ki povzročajo ali spodbujajo odpadanje sadežev. Oljke je treba prevažati v letvaricah ali togih letvastih zabojnikih. Za prevoz ali skladiščenje oljk pa nikakor ni dovoljeno uporabljati torb iz kakršnega koli materiala. Pridelek oljk ne sme presegati 60 kg na drevo. Najvišji donos oljčnega olja ne sme presegati 20 % teže oljk. V mlinu je treba oljke hraniti v zračnem prostoru v togih letvastih zabojnikih do mletja, ki ga je treba opraviti v 48 urah po obiranju. Za iztiskanje olja se lahko uporabljajo samo takšni mehanski in fizikalni postopki, s katerimi se kolikor je mogoče pristno ohranijo posebne značilnosti prvotnega sadeža. Prepovedana je „ponovna predelava“ in uporaba kemičnih ali biokemičnih pripomočkov (encimov) za iztiskanje olja. V tej fazi je tudi prepovedana uporaba „smukca“. Po iztiskanju se olje hrani v brezhibno čistih posodah iz nerjavečega jekla ali vsebnikih iz terakote z glazuro, primerno za hrano, ki stojijo v higienskih prostorih. Embalaža, v katero se ob sprostitvi za porabo pakira ekstra deviško oljčno olje „Irpinia Colline dell'Ufita“, so steklenice iz temnega stekla, keramike ali terakote z glazuro ali pločevinke prostornine največ 5 litrov, ki morajo biti zapečatene in imeti nalepko. Olje se lahko pakira tudi v vrečke za enkratni odmerek iz aluminijevega laminata ali drugih primernih zakonsko dovoljenih sintetičnih materialov prostornine 10 ml z navedbo podatkov, določenih z veljavnimi predpisi, in zaporedno številko, ki jo dodeli nadzorni organ. Dovoljeno je ekološko pridobivanje ekstra deviškega olja „Irpinia – Colline dell’Ufita“ ZOP. Pridelava oljk, stiskanje in stekleničenje ekstra deviškega oljčnega olja mora potekati na proizvodnem območju iz točke 4.3, da se zagotovi poreklo proizvoda, nadzoruje proizvodnja in prepreči, da bi prevažanje v razsutem stanju povzročilo oksidacijo ali zmanjšalo kakovost ter izgubo posebnih kemičnih in organoleptičnih lastnosti, ki spominjajo na zelišča in paradižnik, kar je značilnost olja „Irpinia – Colline dell’Ufita“ zaradi fenolnih antioksidantov in aromatičnih snovi. Olje, ki ima značilno visoko raven večkrat nenasičenih maščobnih kislin, lahko izgubi svoje organoleptične lastnosti in prepoznavnost, če je izpostavljeno kisiku iz zraka med pretakanjem, črpanjem, prevozom in pretovarjanjem. Ta opravila pa se izvajajo pogosteje, če stekleničenje poteka zunaj proizvodnega območja.

4.6. Povezava:

Vonj in okus ekstra deviškega oljčnega olja „Irpinia – Colline dell’Ufita“ ZOP pretežno izvirata iz sorte „Ravece“, ki s pridelavo v proizvodnem območju iz točke 4.3 pridobi posebne lastnosti, zaradi katerih ima proizvod izrazit sadni okus z ubrano mešanico grenkih in pikantnih odtenkov, ki dajejo značilno zeliščno aromo z izrazitim priokusom zelenega paradižnika in artičok. Značilnosti navedenega območja, kot so mikroklima in prst ter posebne tehnike gojenja in obdelovanja, ki so jih skozi stoletja prenašali irpinski pridelovalci oljk, prispevajo k proizvodnji izredno prepoznavnega ekstra deviškega oljčnega olja.

Neposredni vpliv blagega podnebja z redkimi pojavi mraza in visoka lega oljčnih nasadov sta glavna dejavnika, zaradi katerih se je na območju uveljavilo gojenje sorte „Ravece“, ki je odporna na zimske in spomladanske zmrzali in sneg. To je območje, kjer so oljke prisotne že od rimskih časov, gojijo pa se na pobočjih z naklonom okoli 20 % na bolj ali manj ilovnati zemlji, ki je zmerno plodna in s skromno zalogo vodnih virov. Na pobočjih se prst tvori na substratu iz apnenca, laporja in gline, na ravnicah pa iz prostega, naplavljenega substrata. Zmerne zime in ne prevroča poletja v celotnemu območju ustvarjajo podnebje, ki je bilo skozi stoletja še posebej primerno za uveljavitev oljk. Letna količina padavin znaša okoli 700 mm, temperatura se redko spusti pod ničlo, za zelo kratka obdobja do – 4 °C, letno povprečje pa je 18 °C. Ti dejavniki skupaj prispevajo k prepoznavnosti olja, katerega kemične in organoleptične lastnosti se razlikujejo od drugih vrst ekstra deviškega oljčnega olja in zaradi katerih je olje enkratno. Zato je treba sprejeti ukrepe za njegovo zaščito in vrednotenje. Že leta 1517 je bil med lastnino kapitlja katedrale v Arianu naveden „vinograd s petimi vrstami, v katerih sta dve oljki“, pobude za pridelovanje oljk pa najdemo v imenu kraja blizu „Amanda“, ki se imenuje „Fontana dell'oliveto“ (vodnjak za oljčni gaj), pa tudi: „vinograd z več oljkami v Cerritu“, „nasad s 14 oljkami v Strabelle“, „nasad z oljkami v Cupe d'Ariano“ in „nasad z oljkami na ravnici“. V 19. stoletju se je gojenje oljk na tem območju močno razvilo, kajti že leta 1893 je bilo, kot piše Nicola Flammia v istega leta objavljeni zgodovini mesta Ariano (Storia della Città di Ariano), „v uporabi 29 preš za olje, nekatere znotraj, nekatere pa zunaj mestnega obzidja“. Flammia tudi pravi, da so „najboljše parcele dreves v krajih S. Liberatore, Ottaggio, Cerreto in Viaggiano“, ki se nahajajo na 400 do 600 m nadmorske višine, in dajejo letno „olje, amfore prostornine 50 000 tomolov, to je amfora z 2 265 grami olja“, ter da je bila cena olja 1,30 lir za liter ali 3,00 lire za amforo. Pridevnik „Ravece“ je že leta 1517 uporabil škof Diomede Carafa v svojem delu Platea Urbis et foranea, kjer beremo, da ima kapela San Nicola, zgrajena v župniji svetega Matjaža (San Matteo) „nasad oljk ravece v Sali“. Pridevnik je znova uporabil škof Donato de Laurentiis leta 1580 v delu Visita Pastorale (pastoralni obisk), v katerem navaja isti kraj, ki ima nasad oljk na istem mestu.

4.7. Nadzorni organ:

Naziv: IS.ME.CERT.

Naslov:

Via G. Porzio — Centro direzionale Isola G/1, Scala C, 13o piano, int. 98 80143 — Napoli ITALIA

Tel. +39 0817879789

Faks +39 0816040176

E-naslov: info@ismecert.it

4.8. Označevanje:

Ime zaščitene označbe porekla „Irpinia – Colline dell’Ufita“ mora biti navedeno na nalepki z jasnimi črkami, ki jih ni moč izbrisati, v barvi, ki je v močnem kontrastu s samo nalepko, tako da ga je možno jasno razlikovati od drugih podatkov na nalepki. Poleg tega mora biti na nalepki tudi spodaj opisan logotip in logotip Skupnosti ZOP. Logotip za ekstra deviško oljčno olje sestavlja cvet s 13 cvetnimi listi, vzet iz okraska na domači ročno pobarvani keramični vazi v rumeni, oranžni, rjavo rdeči in kostanjevi barvi, ki obkroža besede „Irpinia – Colline dell’Ufita“. Te besede so napisane v krogu v pisavi Post-Medieval v tipografski različici „Medium“ v beli barvi na temno rjavi podlagi. V sredini risbe je bel krog z ozko oranžno obrobo z navedbo „OLIO EXTRAVERGINE DI OLIVA D.O.P.“ v krožni obliki s črnim tiskom na beli podlagi, napisan v pisavi Rotis Semisans extra bold (močno poudarjeno). V sredini je v ročnem slogu s črno barvo napisana beseda „RAVECE“, povzeta iz starinske oblike karolinško-beneventske pisave. Pod belim krogom je obris Italije, ki prekriva spodnji rob cveta, in z rjavo piko nakazuje območje Ufita. Dovoljeno je sklicevanje na ekološko pridelano olje.

(1) CVr %: 20 ali manj